wickkiey/tamil-wikipedia-chunked huggingface dataset:
# திருப்பலி வழிபாட்டின் கட்டமைப்பு

## ஆ) அருள்வாக்கு வழிபாடு

### திருநூல் வாசகங்கள்

அருள்வாக்கு வழிபாட்டின்போது முழங்கப்படுகின்ற வாசகங்களினால் அருள்வாக்கு விருந்து மக்களுக்கு அளிக்கப்படுகிறது; திருநூலின் கருவூலமும் அவர்களுக்குத் திறக்கப்படுகிறது.  
பாரம்பரியத்தின்படி வாசகங்களை வாசிக்கும் பணி திருக்கூட்டத்தில் தலைமை தாங்குவோருக்கன்று, பணியாளருக்கே உரியதாகும்; எனவே, வழக்கம்போலத் திருத்தொண்டர் அல்லது அவர் இல்லையெனில் மற்றொரு குரு நற்செய்தி வாசிப்பது முறையாகும். வாசகர் ஏனைய வாசகங்களை வாசிப்பர்.  
திருத்தொண்டரோ வேறு குருவோ இல்லை என்றால் திருப்பலி நிறைவேற்றும் குருவே நற்செய்தியை வாசிப்பார்.  
நற்செய்தி வாசகம் மிகுந்த வணக்கத்துடன் நடைபெறும். ஏனைய வாசகங்களைவிட நற்செய்தி வாசகத்துக்குத் தனிவணக்கம் செலுத்தப்படும். நற்செய்தியை அறிக்கையிட தனி அதிகாரம் பெற்ற பணியாளர் தேவை. தம் பணியை ஆற்றுமுன், அவர் ஆசி பெற்று அல்லது இறைவேண்டல் செய்து தம்மைத் தயாரித்துக் கொள்வார். கிறித்தவத் திருக்குழுவினரோ, நற்செய்தியில் கிறிஸ்து பிரசன்னமாயிருந்து தங்களோடு பேசுவதைக் கண்டுணர்ந்து அதைத் தங்கள் ஆர்ப்பரிப்புகளால் வெளிப்படுத்துவார்கள். நற்செய்தியை அவர்கள் நின்றுகொண்டு கவனமாய்க் கேட்பார்கள். மேலும் நற்செய்திப் புத்தகத்துக்கு வணக்கம் செலுத்த நடக்கும் சடங்கு முறைகளாலும் இது விளங்கும்.
# திருப்பலி வழிபாட்டின் கட்டமைப்பு

## ஆ) அருள்வாக்கு வழிபாடு

### வாசகங்களுக்கு இடையில் வரும் பாடல்கள்

முதல் வாசகத்தைத் தொடர்ந்து வருவது பதில் உரைச் சங்கீதம் அல்லது படிக்கீதம். இது அருள்வாக்கு வழிபாட்டின் முழுமைக்குரிய பகுதியாகும். வழக்கமாக வாசக நூலிலிருந்து சங்கீதம் எடுக்கப்பெறும். வாசக நூலில் அடங்கியுள்ள ஒவ்வொரு வாசகத்தோடும் ஒரு சங்கீதம் நேரடியாகத் தொடர்புபடுத்தப்பட்டுள்ளது. எனவே, சங்கீதத்தைத் தேர்ந்தெடுப்பது வாசகத்தைப் பொறுத்திருக்கும்.  
வாசக மேடையிலிருந்தோ, தகுந்த மற்றோர் இடத்திலிருந்தோ சங்கீதப் பாடகர் அல்லது சங்கீத முதல்வர் சங்கீத அடிகளைப் படிக்க, திருக்கூட்டமனைத்தும் அமர்ந்து கருத்தூன்றிக் கேட்டுக்கொண்டிருக்கும். சங்கீதம் நேரடியாக - அதாவது பல்லவியின்றிப் படிக்கப்பட்டால் அன்றி, வழக்கம்போலத் திருக்கூட்டம் பல்லவியை எடுத்துரைக்கும்.  
திருவழிபாட்டுக் காலத்திற்கேற்ப இரண்டாம் வாசகத்துக்குப் பின் "அல்லேலூயா" (எபிரேயச் சொல்; பொருள்: "ஆண்டவரைப் போற்றுங்கள்") அல்லது மற்றொரு பாடல் இடம்பெறும். "அல்லேலூயா" தவக்காலத்துக்குப் புறம்பே எல்லாக் காலங்களிலும் பாடப்பெறும். இதை எல்லாரும் சேர்ந்தோ பாடகர் குழுவோ ஒரு பாடகரோ தொடங்கலாம். மற்றொரு பாடல் என்று மேலே குறிப்பிட்டது, வாசகப் புத்தகத்தில் அல்லது படிக்கீதப் புத்தகத்தில் கண்டுள்ளபடி, நற்செய்திக்கு முன்வரும் வசனமாகவோ மற்றொரு சங்கீதம் அல்லது நெடுங்கீதமாகவோ இருக்கும்.  
நற்செய்திக்குமுன் ஒரு வாசகம் மட்டும் இருக்கும்போது, (1) "அல்லேலூயா" சொல்லவேண்டிய காலமாயின், அல்லேலூயா சங்கீதத்தைப் பயன்படுத்தலாம் அல்லது சங்கீதம், வசனம் ஆகியவையோடு அல்லேலூயா பயன்படுத்தலாம் அல்லது சங்கீதத்தை மட்டுமோ அல்லேலூயா மட்டுமோ பயன்படுத்தலாம்; (2) "அல்லேலூயா" சொல்லக்கூடாத காலமாயின், சங்கீதத்தையோ நற்செய்திக்கு முன்வரும் வசனத்தையோ பயன்படுத்தலாம்.  
வாசகத்துக்குப் பின்வரும் சங்கீதம் பாடப்பெறாவிடில் படிக்கப்பெறும். "அல்லேலூயா" வசனமோ நற்செய்திக்கு முன்வரும் வசனமோ பாடப்பெறாவிடில் படிக்கப்பெறும். "அல்லேலூயா" வசனமோ நற்செய்திக்கு முன்வரும் வசனமோ பாடப்பெறாவிடில், அதை விட்டுவிடலாம்.  
பாஸ்கா விழாவன்றும், தூய ஆவி விழாவன்றும் தொடர் பாடல்கள் சொல்லப்படும்; ஏனைய தொடர் பாடல்களை விரும்பினால் பயன்படுத்தலாம்.
# திருப்பலி வழிபாட்டின் கட்டமைப்பு

## ஆ) அருள்வாக்கு வழிபாடு

### மறையுரை

மறையுரை திருவழிபாட்டின் ஒரு பகுதி. எனவே அது மிகவும் பரிந்துரைக்கப்படுகிறது. மறையுரை கிறிஸ்தவ வாழ்வைப் பேணிவளர்க்க இன்றியமையாத ஒன்றாகும். திருநூல் வாசகங்களின் ஓர் அம்சத்தை அல்லது அன்றைய திருப்பலியின் பொதுப் பகுதியிலிருந்தோ சிறப்புப் பகுதியிலிருந்தோ தேர்ந்துகொண்ட ஒரு பாடத்தை விளக்குவதாக மறையுரை இருக்க வேண்டும். மறையுரை ஆற்றுகின்ற பணியாளர் (ஆயர், குரு, திருத்தொண்டர்) கொண்டாடப்பெறும் மறையுண்மைநிகழ்ச்சியையும் திருக்கூட்டத்தின் தேவைகளையும் கருத்தில் கொண்டிருக்க வேண்டும்.  
ஞாயிற்றுக்கிழமைகள் மற்றும் கடன் திருநாள்களில் மக்கள் கூடிவந்து கொண்டாடும் எல்லாத் திருப்பலிகளிலும் மறையுரை நிகழ்த்தப்பெற வேண்டும்; ஏனைய நாள்களிலும் சிறப்பாக, திருவருகைக் காலம், தவக் காலம், பாஸ்காக் காலம் இவற்றின் வாரநாள்களிலும், மக்கள் கோவிலுக்குத் திரளாக வந்துகூடும் நாள்களிலும், நிகழ்ச்சிகளிலும் மறையுரை நிகழ்த்துவது பரிந்துரைக்கப்படுகிறது.  
வழக்கமாக, திருப்பலி நிறைவேற்றும் குருவே மறையுரை ஆற்றுவார்.
# திருப்பலி வழிபாட்டின் கட்டமைப்பு

## ஆ) அருள்வாக்கு வழிபாடு

### விசுவாச அறிக்கை

திருப்பலிக் கொண்டாட்டத்தில் இடம்பெறும் விசுவாசப் பிரமாணம் அல்லது விசுவாச அறிக்கை அல்லது (நம்பிக்கை அறிக்கையால்), (Creed) மக்கள் வாசகங்களிலும் மறையுரையில் கேட்டுணர்ந்த அருள்வாக்கிற்குப் பதிலளித்து உடன்பாடு தெரிவிக்க வாய்ப்பு தரப்படுகிறது. மேலும் நற்கருணை வழிபாட்டைத் தொடங்குமுன், மக்கள் விசுவாசப் போதனைகளை நினைவுகூர வாய்ப்புக் கிடைக்கிறது.  
குருவும் மக்களும் சேர்ந்து ஞாயிற்றுக்கிழமைகளிலும் பெருவிழாக்களிலும் விசுவாச அறிக்கையிட வேண்டும். தவிர, தனிப்பட்ட சிறப்புக் கொண்டாட்டங்களிலும் விசுவாச அறிக்கையிடலாம்.  
வழக்கம்போல் அதை எல்லாரும் சேர்ந்தோ மாறி மாறியோ பாடலாம்.
# திருப்பலி வழிபாட்டின் கட்டமைப்பு

## ஆ) அருள்வாக்கு வழிபாடு

### பொது மன்றாட்டு

பொது மன்றாட்டு அல்லது விசுவாசிகள் மன்றாட்டில் மக்கள் தங்கள் குருத்துவப் பணியைச் செயல்படுத்தி எல்லாருக்காகவும் மன்றாடுவார்கள். மக்கள் கூடியிருக்கும் திருப்பலிகளில் எல்லாம் வழக்கமாக இம்மன்றாட்டு நடைபெறுவது நல்லது; இவ்வாறு, புனித திருச்சபைக்காகவும், அதிகாரம் பெற்று மக்களை ஆள்வோர்க்காகவும், பல்வேறு தேவைகளால் வருந்துவோர்க்காகவும், மக்கள் அனைவருக்காகவும், அனைத்துலக ஈடேற்றத்திற்காகவும் வேண்டுதல் பொது மன்றாட்டில் நிகழும்.  
பொது மன்றாட்டில், மன்றாட்டுகளின் வரிசை வழக்கமாகப் பின்வருமாறு அமையும்:
- திருச்சபையின் தேவைகளுக்காக
- நாட்டை ஆள்வோர்க்காகவும் அனைத்துலகின் நலனுக்காகவும்
- எவ்வகை நெருக்கடியாலும் வருந்துவோர்க்காக
- அந்தந்த இடத்து மக்கள் சமுதாயத்திற்காக.  
எனினும் உறுதிப்பூசுதல், திருமணம், அடக்கச் சடங்கு போன்ற தனிப்பட்ட கொண்டாட்டங்களில் மன்றாட்டுகளின் வரிசை தனிச் சூழ்நிலைக்குத் தக்கவாறு அமையலாம்.  
இம்மன்றாட்டுகளை நடத்துகிறவர் திருப்பலி நிறைவேற்றும் குரு. அவர் சில வார்த்தைகளில் கிறித்தவ மக்களைச் செபிக்கும்படி அழைப்பார். மன்றாட்டுகளுக்குப்பின் இறுதி செபத்தைச் சொல்லி முடிப்பார். திருத்தொண்டர் அல்லது பாடகர் அல்லது மற்றொருவர் கருத்துகளை அறிவிப்பது நல்லது. கருத்து தெரிவிக்கப்பட்டதும் கூட்டமனைத்தும் பொதுப் பதில் மொழியாலோ மௌன செபத்தாலோ வேண்டிக்கொள்வர்.  
பொது மன்றாட்டோடு திருப்பலியின் முதல் பகுதியாகிய "அருள்வாக்கு வழிபாடு" நிறைவுறுகிறது. அதைத் தொடர்ந்து நிகழவிருக்கின்ற இரண்டாம் பகுதி "நற்கருணை வழிபாடு" என்று அழைக்கப்படுகிறது. அது தொடர்பான வழிமுறைகள் கீழே தரப்படுகின்றன.
# திருப்பலி வழிபாட்டின் கட்டமைப்பு

## இ) நற்கருணை வழிபாடு

இறுதி இராவுணவின்போது கிறிஸ்து பாஸ்காப் பலியையும் திருவிருந்தையும் ஏற்படுத்தினார். இதனால், குரு ஆண்டவராகிய கிறிஸ்துவின் பதிலாளியாயிருந்து, ஆண்டவரே நிறைவேற்றித் தம் நினைவாகச் செய்யும்படி சீடரிடம் கையளித்ததையே நிறைவேற்றுவதால் திருச்சபையில் சிலுவைப்பலி தொடர்ந்து பிரசன்னமாகிறது.  
கிறிஸ்து அப்பத்தையும் கிண்ணத்தையும் எடுத்து, நன்றிசெலுத்தி, அப்பத்தைப் பிட்டு தம் சீடருக்கு அளித்து,  
என்றார். எனவே திருச்சபை கிறிஸ்துவின் இவ்வாக்குகளுக்கும் செயல்களுக்கும் ஏற்ற பகுதிகளை அமைத்து, நற்கருணை வழிபாடு அனைத்தையும் ஏற்பாடு செய்துள்ளது. எவ்வாறெனில்:
- காணிக்கைகளைத் தாரிக்கும் பகுதியில், அப்பமும் தண்ணீர் கலந்த இரசமும் பீடத்துக்குக் கொண்டுவரப்படுகின்றன. கிறிஸ்துவும் இதே பொருள்களைத்தான் பயன்படுத்தினார்.
- நற்கருணை மன்றாட்டில் மீட்புப்பணி அனைத்தையும் நினைவுகூர்ந்து இறைவனுக்கு மக்கள் நன்றிசெலுத்துகின்றனர். காணிக்கைகள் கிறிஸ்துவின் உடலாகவும் இரத்தமாகவும் மாறுகின்றன.
- ஒரே அப்பத்தைப் பகிர்தல் விசுவாசிகளின் ஒற்றுமைக்கு அடையாளம். கிறிஸ்துவின் கைகளிலிருந்து திருத்தூதர்கள் பெற்றுக்கொண்டதுபோலவே, கிறிஸ்தவ மக்களும் நற்கருணை உட்கொள்ளும்போது ஆண்டவருடைய உடலையும் இரத்தத்தையும் பெற்றுக்கொள்கிறார்கள்.
# திருப்பலி வழிபாட்டின் கட்டமைப்பு

## இ) நற்கருணை வழிபாடு

### காணிக்கைகளைத் தயார் செய்தல்

நற்கருணை வழிபாட்டின் தொடக்கத்தில் கிறிஸ்துவின் உடலாகவும் இரத்தமாகவும் மாறப்போகும் காணிக்கைகள் பலிபீடத்துக்குக் கொண்டுவரப்படுகின்றன.  
முதன்முதலாக, நற்கருணை வழிபாடு அனைத்திற்கும் மையமாக இருக்கும் பலிபீடம், அதாவது ஆண்டவரின் உணவு மேசைமீது திருமேனித்துகில் விரித்து, கிண்ணத்துணி, கிண்ணம், திருப்பலிப் புத்தகம் ஆகியவற்றைக் கொண்டுவந்து வைத்து அது தயார் செய்யப்படும்.  
பின், காணிக்கைகள் கொண்டுவரப்படுகின்றன. கிறித்தவ மக்கள் அப்பத்தையும் இரசத்தையும் காணிக்கையாக அளிப்பது பாராட்டுக்குரியது. குருவோ திருத்தொண்டரோ வசதியான இடத்தில் நின்று இக்காணிக்கைகளைப் பெற்றுக்கொள்வர். பின்னர் இக்காணிக்கைகள் பீடத்தின்மீது வைக்கப்படும்.  
முற்காலத்தில் நடந்ததுபோல், இன்று கிறித்தவ மக்கள் தங்கள் வீட்டிலிருந்து திருவழிபாட்டுக்கான அப்ப இரசத்தைக் கொண்டுவருவதில்லை. என்றாலும் காணிக்கைகளைக் கொண்டுவரும் சடங்கு இன்னும் ஆன்மிகப் பொருளும் ஆற்றலும் கொண்டுள்ளது.  
தவிர, ஏழைகளுக்கென்றும் கோவில் பராமரிப்புக்கென்றும் கிறித்தவ மக்கள் கொண்டுவந்த அல்லது கோவிலில் காணிக்கையாகக் கொடுத்த காசையும் மற்ற கொடைகளையும் ஏற்றுக்கொள்ளலாம். இவைகளைப் பலிபீடத்திற்குப் புறம்பே தகுந்த இடத்தில் வைக்கலாம்.  
காணிக்கைப் பவனியின்போது காணிக்கைப் பாடல் பாடப்பெறும். காணிக்கைகளைப் பீடத்தின்மீது வைக்கும்வரை இப்பாடல் தொடரும். இப்பாடலைப் பற்றிய விதிகள் வருகைப்பாடலைப் பற்றியவைகளைப் போன்றவை (காண்க: திருப்பலி வழிபாட்டின் கட்டமைப்பு#வருகை). காணிக்கைப் பாடல் பாடப்படாதபோது அது விடப்படும்.  
பீடத்தின்மீது வைக்கப்பெற்ற காணிக்கைகளுக்கும் பீடத்துக்கும் தூபம் காட்டலாம். இச்சடங்கு திருச்சபையின் காணிக்கையும் மன்றாட்டும் இறைவன் திருமுன் தூபம்போல் எழுவதைக் குறிக்கும் (காண்க: திருப்பாடல்கள் 141:2). காணிக்கைகளுக்கும் பீடத்துக்கும் தூபம் காட்டியபின்னர் திருத்தொண்டரோ மற்றொரு பணியாளரோ குருவுக்கும் மக்களுக்கும் தூபம் காட்டலாம்.  
அடுத்து, குரு கைகளைக் கழுவுவார். இச்சடங்கு அகத்தூய்மை பெறக் குரு கொண்டிருக்கும் ஆவலை வெளிப்படுத்தும்.  
காணிக்கைகளைச் சடங்குமுறைப்படி பீடத்தின்மீது வைத்தபின், குரு மக்களைத் தம்மோடு சேர்ந்து செபிக்க அழைத்து, "காணிக்கைமீது மன்றாட்டு" என்னும் செபத்தைச் சொல்லுவார். இவ்வாறு காணிக்கைகளைத் தயார்செய்தல் என்னும் பகுதி முடிந்து, நற்கருணை மன்றாட்டுக்கு இறைமக்கள் தயாராகின்றனர்.
# திருப்பலி வழிபாட்டின் கட்டமைப்பு

## இ) நற்கருணை வழிபாடு

### முடிவுச் சடங்கு

திருப்பலிக் கொண்டாட்டத்தின் முடிவுச் சடங்கு பின்வருமாறு அமையும்:  
- குரு மக்களை வாழ்த்தி ஆசி கூறுவார். குறிப்பிட்ட நாள்களிலும் தனிப்பட்ட நிகழ்ச்சிகளிலும் இவ்வாழ்த்தும் ஆசியும் "மக்கள்மீது செபம்" அல்லது வேறு சிறப்பான ஆசியுரை வழியாக வெளியிடப்படும்.
- ஆண்டவரை வாழ்த்திப் புகழ்ந்தவர்களாய், நற்பணி புரிந்து வாழப் பிரியாவிடை பெற்றுத் திருக்கூட்டம் அனுப்பப்படுகிறது. முடிவுச் சடங்குக்கான பாடம் கீழ்வருமாறு:  
திருப்பலியின் தொடக்கத்தில் செய்ததுபோல, அதன் முடிவிலும் குரு பீடத்தைத் தொட்டுக் கண்களில் ஒற்றிக்கொள்வார். பின்பு பணியாளருடன் பீடத்துக்கு வணக்கம் செலுத்திவிட்டுச் செல்வார். இறுதிப் பாடல் பாடப்பெறலாம். பின்னர் மக்கள் கலைந்துசெல்வர்.
# நாலந்த சிலை மண்டபம்

**நாலந்த சிலை மண்டபம்** அல்லது **நாலந்த கெடிகே** (*Nalanda Gedige*) என்பது இலங்கையின் மாத்தளை மாவட்டத்தில் A9 நெடுஞ்சாலையில் இருந்து கிழக்கே 1.2 கி.மி தூரத்தில் அமைந்துள்ள ஒரு பௌத்த சிலை மண்டப அழிபாடு ஆகும். இது மாத்தளைக்கும் தம்புள்ளைக்கும் இடையே இவற்றிலிருந்து ஏறத்தாழச் சம அளவு தொலைவில் உள்ளது. இது இலகுவாக அணுகத்தக்க வகையில் அமைந்திருந்தும், ஒப்பிடும்போது பெருமளவுக்கு அறியப்படாத ஒரு தொல்லியல் சின்னமாகவே இது உள்ளது. இலங்கையில் இந்தச் சிலை மண்டபத்துக்கு முந்தியதும், பிந்தியதுமான பல சிலை மண்டபங்கள் இருந்தும் இது பல வழிகளில் அவற்றிலிருந்து வேறுபட்டதாக உள்ளது. 1970களில் இலங்கை அரசினால் முன்னெடுக்கப்பட்ட மகாவலி ஆறு அபிவிருத்தித் திட்டத்தின் கீழ் இந்த நினைவுச் சின்னம் முற்றாகவே நீருக்குள் அமிழ்ந்து அழியும் நிலை ஏற்பட்டபோது, இச்சின்னத்தை ஒவ்வொரு கல்லாகக் கழற்றி எடுத்த தொல்லியல் துறையினர் அதனை முன்னைய இடத்திலிருந்து சில அடிகள் தொலைவில் நிலத்தை மண்போட்டு உயர்த்தி மீளக் கட்டினர்.
# நாலந்த சிலை மண்டபம்

## சின்னங்கள்

இந்தத் தொல்லியல் களம் ஒரு சிலை மண்டபத்தையும், ஒரு சிறிய தாது கோபுரத்தையும் உள்ளடக்கியுள்ளது. இவ்விரண்டும், ஒரு சதுர வடிவான மேடையில் கட்டப்பட்டுள்ளன. இம்மேடையைச் சுற்றிலும் செங்கற்களினாலான குட்டைச் சுவர் உள்ளது. இம்மேடையின் கிழக்குச் சுவரோடு ஒட்டி அதன் நடுவில் படிகள் இருந்ததற்கான தடயங்கள் காணப்படுகின்றன. இரண்டு கௌதம புத்தரின் மார்பளவு பகுதிகளும், ஒரு கால் பகுதியும், மகாயான போதிசத்வர் அல்லது அவலோகிதேசுவரர் எனக்கருதத்தக்க சிற்பத்தைக் கொண்ட ஒரு கற்பலகையும், ஒரு சிறிய காவற்கல்லும், ஒரு பிள்ளையார் சிலையும் இவ்விடத்தில் அழிபாடுகளிடையே காணப்பட்ட பிற தொல்லியல் சின்னங்கள். இவற்றைவிட சற்றுத் தொலைவில் வயல் பகுதியில் கல்வெட்டுக்களைக் கொண்ட கற்றூணின் பகுதிகளும் காணப்பட்டன.
# நாலந்த சிலை மண்டபம்

## அமைப்பு

கட்டிடங்கள் 65 சமீ உயரம் கொண்டதும் பல்வேறு துணை உறுப்புக்களால் ஆனதுமான தாங்குதள மேடை மேல் அமைந்துள்ளன. சிலை மண்டபம் முக மண்டபம், உள் மண்டபம், கருவறை என மூன்று பகுதிகளால் ஆனது.  
இலங்கையில் உள்ள முந்திய சிலை மண்டபங்கள் செங்கற்களால் ஆனவை. ஆனால், இக் கட்டிடம் கற்களால் ஆனது. இது, தென்னிந்தியாவில் பல்லவர்கள் அறிமுகப்படுத்திய கல்லால் கட்டிடங்கள் கட்டும் வழமையின் செல்வாக்கால் ஏற்பட்டது எனக் கருதப்படுகிறது. அத்துடன், இச்சிறிய கட்டிடம் பல்லவ கட்டிடக்கலையை உள்வாங்கி அமைக்கப்பட்டுள்ளது. பல்லவர்கள் மாமல்லபுரத்தில் கட்டிய பஞ்சரதங்கள் எனப்படும் கட்டிடங்களில் ஒன்றான கணேச ரதத்தின் விமான அமைப்பைத் தழுவியே நாலந்த சிலை மண்டபத்தின் விமானமும் அமைந்துள்ளது. பல்லவ கட்டிட கலையம்சம் கொண்ட இக்கட்டிடமானது தாந்திரிக் எனப்படும் பௌத்த சிற்ப வடிவமைப்பைக் கொண்டு பௌத்த–இந்து அடையாள சின்னமாகக் காணப்படுகின்றது. அத்துடன், சிற்பக் கூறுகளிலும் இங்கே பௌத்த, இந்து சிற்ப வடிவங்கள் கலந்து காணப்படுகின்றன.
# நாலந்த சிலை மண்டபம்

## காலம்

எட்டுத் தொடக்கம் பத்தாம் நூற்றாண்டு காலப்பகுதியில் இது கட்டப்பட்டிருக்கலாம் என நம்பப்படுகிறது. இக்காலப்பகுதியில் இலங்கைத் தீவில் குழப்பம் நிறைந்து காணப்பட்டது. சிங்கள முடியாட்சி சரிவைக் கண்டு கொண்டிருந்த போது, தென் இந்திய தமிழ் அரசர்கள் தங்கள் ஆட்சியை இத்தீவில் நிலை நாட்டிக் கொண்டிருந்தார்கள்.
# நாலந்த சிலை மண்டபம்

## இலங்கையின் மையம்

இதன் இன்னுமொரு முக்கிய சிறப்பம்சம் என்னவெனில், இக்கட்டிடம் அமைந்துள்ள இடம் இலங்கையின் மையப் பகுதியென இலங்கை நிலவளவை திணைக்களம் உறுதிப்படுத்தியுள்ளது. இன்று இது சுற்றுலாப் பயணிகளை கவருமிடமாகவும், பௌத்தர்களின் வணக்கத்தலமாகவும் காணப்படுகிறது.
# ஏ. பி. நாகராசன்

**அக்கம்மாப்பேட்டை பரமசிவம் நாகராசன் ** (**ஏ. பி. நாகராஜன்**, பெப்ரவரி 24, 1928 – ஏப்ரல் 5, 1977), தமிழ்த் திரைப்படத் துறையின் புகழ்பெற்றவர்களில் ஒருவர். நாடகத்துறையிலிருந்து திரைப்படத்துறைக்கு வந்தவர் இவர். நடிகர், கதையாசிரியர், வசனகர்த்தா, பாடலாசிரியர், இயக்குநர், தயாரிப்பாளர் என பன்முகப் பங்களிப்பு தந்தவர்.
# ஏ. பி. நாகராசன்

## தொடக்ககால வாழ்க்கை

ஏ. பி. நாகராஜன் , நடுத்தரக் குடும்பத்தில் பிறந்தவர். தனது ஏழாவது அகவையிலேயே , டி.கே.எஸ். சகோதரர்களின் நாடகக் குழுவில் சேர்ந்து, தமிழ் இலக்கியம், இலக்கணம், தமிழ் ஒலிப்பு என்பனவற்றில் பயிற்சி பெற்றார். அக்குழுவில், பல சிறப்பான வேடங்களில் நடித்தும் வந்தார். ம.பொ.சி.யின் தமிழரசுக் கழகத்தில், ஈடுபாடு உடையவராக இருந்தார்.
# ஏ. பி. நாகராசன்

## திரைப்படத் துறை பங்களிப்புகள்

1953ஆம் ஆண்டில் இவரது நாடகம் "நால்வர்" , திரைப்படமாக்கப்பட்டபோது, அதில் திரைக்கதை, வசனம் எழுதினார். இதுவே, அவரது திரைப்பட நுழைவாக அமைந்தது. நால்வர் திரைப்படத்தில், கதைத்தலைவனாக நடித்தார். 1955ஆம் ஆண்டில் , 'நம் குழந்தை' மற்றும் 'நல்ல தங்காள்' திரைப்படங்களிலும் நடித்துள்ளார். 1956இல் சிவாஜி கணேசன் நடித்த, 'நான் பெற்ற செல்வம்' திரைப்படத்திற்கு, திரைக்கதை வசனம் எழுதியபோது, அதில் நடித்த சிவாஜி கணேசனுடன் அறிமுகமானார். 'திருவிளையாடல்' படத்தில், ஏ. பி. நாகராஜன் 'புலவர் நக்கீரர்' வேடத்தில் நடித்தார். 'மாங்கல்யம்' படத்தில், திரைக்கதை வசனத்தை எழுதியதுடன் , நடிக்கவும் செய்தார்.  
1957ஆம் ஆண்டில் , நடிகர் வி. கே. ராமசாமியுடன் இணைந்து, ஸ்ரீலக்ஷ்மி பிக்சர்ஸ் என்ற பெயரில் மக்களைப் பெற்ற மகராசி, நல்ல இடத்து சம்பந்தம் ஆகிய திரைப்படங்களைத் தயாரித்தார். துவக்கத்தில், சமூக சம்பவங்களையொட்டி இயக்கிய நாகராஜன், 1960களின் இடையில் புராணக் கதைகளை ஒட்டி "சரஸ்வதி சபதம்", "திருவிளையாடல்", "கந்தன் கருணை", "திருமால் பெருமை" போன்ற திரைப்படங்களை இயக்கினார். இவர் இயக்கிய திரைப்படங்கள் 25. ஐந்து திரைப்படங்களுக்கு, கதை ஆசிரியராகவும், 3 திரைப்படங்களில் நடித்துமுள்ளார்.
# ஏ. பி. நாகராசன்

## திரைப்படத் துறை பங்களிப்புகள்

### இயக்கிய திரைப்படங்களின் பட்டியல்

1. வடிவுக்கு வளைகாப்பு (1962)
1. குலமகள் ராதை (1963)
1. நவராத்திரி (1964)
1. திருவிளையாடல் (1965)
1. சரஸ்வதி சபதம் (1966)
1. கந்தன் கருணை (1967)
1. திருவருட்செல்வர் (1967)
1. சீதா (1967)
1. திருமால் பெருமை (1968)
1. தில்லானா மோகனாம்பாள் (1968)
1. குருதட்சணை (1969)
1. வா ராஜா வா (1969)
1. விளையாட்டு பிள்ளை (1970
1. திருமலை தென்குமரி (1970)
1. கண்காட்சி (1971)
1. அகத்தியர் (1972)
1. திருப்பதி கன்னியாகுமாரி யாத்ரா (1972)
1. காரைக்கால் அம்மையார் (1973)
1. ராஜராஜ சோழன் (1973)
1. திருமலை தெய்வம் (1973)
1. குமாஸ்தாவின் மகள் (1974)
1. மேல்நாட்டு மருமகள் (1975)
1. ஜெய் பாலாஜி (1976)
1. நவரத்னம் (1977)
1. ஸ்ரீ கிருஷ்ணலீலா (1977)
# ஏ. பி. நாகராசன்

## திரைப்படத் துறை பங்களிப்புகள்

### கதை, வசனம் எழுதிய திரைப்படங்கள்

1. நீலாவுக்கு நெறஞ்ச மனசு
1. மாங்கல்யம் (1954)
1. பெண்ணரசி (1955)
1. ஆசை அண்ணா அருமை தம்பி (1955)
1. நல்ல தங்கை (1955)
1. நான் பெற்ற செல்வம்
# ஏ. பி. நாகராசன்

## திரைப்படத் துறை பங்களிப்புகள்

### திரைக்கதை, வசனம் எழுதிய திரைப்படங்கள்

1. சம்பூரண இராமாயணம்
# ஏ. பி. நாகராசன்

## திரைப்படத் துறை பங்களிப்புகள்

### கதை எழுதிய திரைப்படங்கள்

1. டவுன் பஸ் (1955)
# ஏ. பி. நாகராசன்

## திரைப்படத் துறை பங்களிப்புகள்

### நடித்த திரைப்படங்கள்

1. திருவிளையாடல் - நக்கீரன்
1. அருட்பெருஞ்ஜோதி - ராமலிங்க அடிகளார் சுவாமி
# ஏ. பி. நாகராசன்

## பெற்ற விருதுகள்

1. திருவிளையாடல் (1965) - சிறந்த தமிழ்த் திரைப்படத்துக்கான தேசிய விருது
1. தில்லானா மோகனாம்பாள் (1968) - சிறந்த தமிழ்த் திரைப்படத்துக்கான தேசிய விருது
# ஏ. பி. நாகராசன்

## ஆதாரங்கள்

- Master of mythological cinema, நாளிதழ்:தி இந்து; நாள்: ஏப்ரல் 14, 2012
# ஏ. பி. நாகராசன்

## வெளியிணைப்புகள்

-
# பவர்புக் 100

**பவர்புக் 100** (*PowerBook 100*) ஓர் கையடக்க கணினி ஆகும். தனி நபர் கணினி நிறுவனமான ஆப்பிள் நிறுவனத்தினால் அக்டோபர் 21, 1991 இல் அறிமுகப்படுத்தப்பட்டது. அதன் அப்போதைய பெறுமதியாக 2300 அமெரிக்க டொலர் ஆகும். இதன் மையச் செயலக வேகம் முன்னைய மசிண்டோஷ் கையடக்க கணினியை ஒத்தது. இது மோடோரோல 6800016- MHz செயலாக்கி , 2-8 எம்.பி நினைவகம் , 9-இன்ச் (23 செ.மீ) ஒரே நிறமுடைய திரவப் படிகக் காட்சி யும் 640 × 400 படவணு பிரிதிறனையும், சட்டகம் (system) 7.0.1 இயக்கு தளத்தையும் கொண்டது. ஆனால் இதில் மென் தட்டு உபயோகிக்க முடியாது .  
ஆப்பிள் நிறுவன நிறைவேற்று அதிகாரியான ஜான் சிகில்லே பவர்புக் திட்டத்தை 1990 ஆம் ஆண்டு ஆரம்பித்தார். இதற்காக ஒரு மில்லியன் அமெரிக்கா டொலர் செலவளித்தார். இருப்பினும் இதன் வெற்றி காரணமாக சுமார் ஒரு வருடத்தில் ஒரு பில்லியன் அமெரிக்க டொலர்கள் வருமானம் ஈட்டப்பட்டது. சோனி நிறுவனம் ஆப்பிள் நிறுவனத்துடன் இணைந்து பவர்புக்100 தயாரித்தது. பவர்புக்100 இன் உற்பத்தி செப்டம்பர் 3, 1992 அன்று நிறுத்தப்பட்டது. அதற்பு பதிலாக பவர்புக்145 மற்றும் பவர்பூக் டுஒ ஆகிய தயாரிப்புகள் அறிமுகபடுத்தப்பட்டன. பவர்பூக்100 ஆனது பலமுறை வடிவமைப்புக்கான பாராட்டை பெற்றது. கணினி உலகில் இதற்கு தனி இடம் உண்டு. 2006 ஆம் ஆண்டு சிறந்த கணினிகள் வரிசையில் பத்தாவது இடத்தை பெற்றது. அத்துடன் அமெரிக்க சஞ்சிகையான மொபைல் பிசி ஆல் 2005 ஆம் ஆண்டு சிறந்த கருவியாகத் தேர்ந்து எடுக்கப்பட்டது.
# வார்ப்புரு:Infobox computer

| label3 = தயாரிப்பாளர்
| data3 = }
| label4 = பண்டக் குடும்பம்
| data4 = }
| label5 = வகை
| data5 = }
| label6 = Generation
| data6 = }
| label7 = வெளியீடு தேதி
| data7 = }
| label8 = Retail availability
| data8 = }
| label9 = அறிமுக விலை
| data9 = }
| label10 = நிறுத்தம்
| data10 = }
| label11 = Units sold
| data11 = }}
| label12 = Units shipped
| data12 = }}
| label13 = Media
| data13 = }
| label14 = இயங்கு தளம்
| data14 = }
| label15 = Power
| data15 = }}
| label16 = நுண்செயலி
| data16 = }
| label17 = Storage capacity
| data17 = }
| label18 = நினைவு அளவு
| data18 = }
| label19 = Display
| data19 = }
| label20 = Graphics
| data20 = }
| label21 = Sound
| data21 = }
| label22 = Input
| data22 = }
| label23 = Controller input
| data23 = }
| label24 = Camera
| data24 = }
| label25 = Touchpad
| data25 = }
| label26 = Connectivity
| data26 = }
| label27 = Online services
| data27 = }
| label28 = Dimensions
| data28 = }
| label29 = Weight
| data29 = }
| label30 = Best-selling game
| data30 = }}
| label31 = Backward
compatibility
| data31 = }
| label32 = Predecessor
| data32 = }
| label33 = Successor
| data33 = }
| label34 = Related articles
| data34 = }
| label35 = Website
| data35 = }
}}<noinclude></noinclude>
# விக்கிப்பீடியா:தமிழ் விக்கி ஊடகப் போட்டி/தெரிவுப் பக்கம்/nov15-nov22
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
- : TamilWiki_Media_Contest
# பி. பி. காந்தம்

**பி. பி காந்தம்** (பிறப்பு: சனவரி 2 1930) தமிழ்நாட்டில் பிறந்த இவர் தனது ஆறு வயதில் மலேயாவுக்கு அழைத்துவரப்பட்டார். அங்கு லயோலா கல்வி நிலையம், எம்.பி.எஸ். பள்ளி ஆகியவற்றில் கற்றார்.
# பி. பி. காந்தம்

## தொழில்

ஆங்கிலம், தமிழ், இந்தி. மலாய், ஜப்பான் ஆகிய மொழிகளில் நன்கு புலமைமிக்க இவர், ஆசாத் ராணுவப் பள்ளியில் இணைந்து ராணுவப் பயிற்சியைப் பெற்றார். சுமார் 30 ஆண்டுகள் சிங்கப்பூர் துறைமுக ஆணைக் கழகத்தில் காவல்துறைப் பொறுப்பதிகாரியாகப் பணியாற்றி ஓய்வுபெற்றார்.
# பி. பி. காந்தம்

## பதவிகள்

சிங்கப்பூர் தமிழ் எழுத்தாளர் கழகத்தின் வாழ்நாள் உறுப்பினராகவும், தமிழர் சீர்த்திருத்தச் சங்கத்தின் தலைவராகவும், தமிழர் பேரவையின் துணைத் தலைவராகவும், பூன் லே இந்திய கலாசாரக் குழுவின் தலைவராகவும் பதவி வகித்துள்ளார். மேலும் ஜனநாயகம் இதழின் கேள்வி - பதில் பகுதிக்குப் பொறுப்பாக இருந்துள்ளதுடன், அலை ஓசை இதழின் ஆசிரியராகவும் பணியாற்றியுள்ளார்.
# பி. பி. காந்தம்

## இலக்கியப் பணி

1946ல் எழுதத் தொடங்கிய இவரது முதல் படைப்பான 'எங்களின் இந்திய தேசிய இராணுவப் பயிற்சி' கோலாலம்பூரிலிருந்து வெளியாகும் ‘ஜனநாயகம்’ எனும் இதழில் வெளியானது. சிறுகதை, நாடகம், கட்டுரை முதலிய துறைகளில் இவருக்கு அதிக ஈடுபாடுண்டு.
# பி. பி. காந்தம்

## எழுதியுள்ள நூல்கள்

#### சிறுகதைத் தொகுப்புகள்

- மரகதத் தெய்வம்
- சீனக் கதைகள்
- ஆறு
- வயதான கிழவனும் வானம் போன்ற கடலும்
# பி. பி. காந்தம்

## எழுதியுள்ள நூல்கள்

#### கட்டுரைத் தொகுப்பு

- தூர தேசங்களின் சுகமான பயணங்கள்
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# ப. இலக்குமணசாமி

**ப. இலக்குமணசாமி** (பிறப்பு: ஆகத்து 7 1930) மலேசியாவின் ஜோகூர் மாநிலம் மூவார் எனுமிடத்தில் பிறந்த இவர் சண்முகானந்தா பள்ளியில் தனது ஆரம்பக் கல்வியைத் தொடர்ந்து திருப்பனந்தாள் செந்தமிழ்க் கல்லூரியில் வித்வான் பட்டத்தைப் பெற்றார்.
# ப. இலக்குமணசாமி

## பதவிகள்

தமிழ், ஆங்கிலம், மலையாளம், இந்தி போன்ற மொழிகளில் தேர்ச்சியுள்ள இவர் செம்பவாங் தமிழர் சங்கத்தின் செயலாளராகவும், செம்பவாங் நலனபிவிருத்தி சபைப் பொருளாராகவும், ஸ்ரீருத்ர காளியம்மன் கோயில், அரசகேசரி சிவன் கோயில் மற்றும் சிங்கப்பூர் தமிழாசிரியர் சங்கத்தின் உறுப்பினராகவும் பதவி வகித்துள்ளார்.
# ப. இலக்குமணசாமி

## எழுதியுள்ள நூல்

- தெய்வத் தமிழ் இசை
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# பேனா (இதழ்)

**பேனா** கிழக்கிலங்கையிலிருந்து 2011 இலிருந்து வெளிவந்துகொண்டிருக்கும் காலாண்டு கவிதை இலக்கியச் சிற்றேடு. இதன் பிரதம ஆசிரியராக ஜே. பிரோஸ்கான் செயற்படுகிறார். பேனா பதிப்பகத்தினரால் இவ்விதழ் வெளியிடப்படுகிறது.  
இப்பிரதி துப்புளோ (Duplo) அச்சு முறையிலேயே வெளிவந்துள்ளது. இது கல்லச்சு முறையை ஒத்த அச்சுமுறையாகும்.
# பேனா (இதழ்)

## உள்ளடக்கம்

பெரும்பாலும் கவிதைகளையே இப்பிரதி தாங்கியுள்ளது. என்றாலும், ஆங்காங்கே சின்னஞ்சிறு கதைகளும் உள்ளடக்கப்பட்டுள்ளன.
# பேனா (இதழ்)

## வெளியீட்டு முகவரி

உமர் ரழி வீதி, மஹரூப் நகர், கிண்ணியா 03, இலங்கை
# ஐந்திரம்

**ஐந்திரம்** என்னும் பெயரிலும் அதன் உச்சரிப்பிலும் உள்ள கட்டுரைகள்  
1. ஐந்திரம் (இலக்கண நூல்) அல்லது அய்ந்திரம்-
1. பனம்பாரனாரின் பாயிரம் தொல்காப்பிய நூலுக்குத் தரப்பட்டுள்ள பாயிரம் ஆகும். இதில் 'ஐந்திரம் நிறைந்த தொல்காப்பியன்' என்று பனம்பாரனார் குறிப்பிட்டுள்ளார். இதனால் தொல்காப்பியத்தில் காணப்படுகிற எழுத்து சொல், பொருள் இலக்கணத்தின் ஏதாவது ஒன்றாகவே ஐந்திரம் இருக்கக்கூடும் என்று அறுதியிட்டுக் கூற முடியும்.
1. ஐந்திரம் என்கிற தலைப்பு தொல்காப்பிய அகத்திணையோடு பொருந்திப் போக முடிகிற நிலையில், ஐந்திரம் என்பது அகத்திணை இலக்கணம் என்று கருத இடம் இருக்கிறது.
1. மேலும் அகத்திணை இலக்கணத்திற்கான முதல்பொருளான நிலங்கள் ஐந்து. திறன் என்பது வெளிப்படுகிற ஆற்றல்- திரம் என்பது குவிந்த ஆற்றல்- என்கிற நிலையில், ஐந்திரம் என்கிற தமிழ்ச்சொல் நிலம், நீர், தீ, காற்று. விசும்பு என்கிற பஞ்சபூதங்களையே குறிக்கும் என்று சில தமிழ்அறிஞர்கள் கருத்துப் பதிவிட்டு வருகின்றனர்.
1. இன்றைக்குத் தமிழர், தங்கள் மதம் ஐந்திரம் என்று தெரிவித்துக் கொள்ளும் வகைக்கு, தமிழ்முன்னோர்களால் கொண்டாடப்பட்டிருந்திருக்கிறது, தொல்காப்பியததிற்கு முந்து நூலாக ஐந்திரம். அதன் பொருட்டே அகத்திணை பேசிய தொல்காப்பியரை 'ஐந்திரம் நிறைந்த தொல்காப்பியன்' என்று பனம்பாரனார், தொல்காப்பிய நூலுக்குத் தரப்பட்டுள்ள பாயிரத்தில் குறிப்பிட்டுள்ளார். என்று சில தமிழ்அறிஞர்கள் கருத்துப் பதிவிட்டு வருகின்றனர்.
# 3 (திரைப்படம்)

**3** என்பது நடிகர் தனுஷ் நடிப்பில் 2012இல் வெளிவந்த ஒரு தமிழ்த் திரைப்படமாகும். இத்திரைப்படமானது தெலுங்கு, இந்தி மொழிகளிலும் மொழி மாற்றப்பட்டு வெளியிடப்பட்டுள்ளது. இப்படமானது தனுசின் மனைவி ஐஸ்வர்யா ரஜினிகாந்தின் இயக்கத்தில் அவரது தந்தை கஸ்தூரி ராஜாவின் இயக்கத்தில் வெளிவந்தது. இதில் கமலஹாசனின் மகள் ஸ்ருதி ஹாசன் தனுஷுக்கு இணையாக நடிக்கிறார். இந்தப் படத்தின் ஒரு பாடல் 'வொய் திஸ் கொலவெறி டி' இணையத்தில் வெளியாகிப் பெரும் வரவேற்பைப் பெற்றது.
# 3 (திரைப்படம்)

## நடிகர்கள்

- தனுஷ்
- சுருதி ஹாசன்
- சிவ கார்த்திகேயன்
- சுந்தர் ராமூ
# 3 (திரைப்படம்)

## தயாரிப்பு

ஐஸ்வர்யா ரஜினிகாந்த் இயக்குனராகப் பணியாற்றிய முதல் திரைப்படம் இது. மேலும் இப்படத்தின் கதை, திரைக்கதை, இயக்கம் (மேற்பார்வை) ஆகிய பொறுப்புக்களை அவரே ஏற்றிருந்தார். இப்படத்தின் தயாரிப்பாளர் கஸ்தூரி ராஜா.
# சிவகார்த்திகேயன்

**சிவகார்த்திகேயன்** (*Sivakarthikeyan*, பிறப்பு: 17 பிப்ரவரி 1985) என்பவர் விஜய் தொலைக்காட்சியில் நிகழ்ச்சித் தொகுப்பாளராக இருந்தவரும், தமிழ்த் திரைப்பட நடிகரும் பாடலாசிரியரும் ஆவார்.  
திருச்சியில் உள்ள ஜெஜெ பொறியியல் கல்லூரியில் பயின்றார். மிமிக்ரி திறமை மூலம் விஜய் டிவியில் தொகுப்பாளராக சேர்ந்தவர். இவர் பசங்க திரைப்படத்தின் இயக்குநர் பாண்டிராஜ் இயக்கி, பெப்ரவரி 3, 2012 ஆம் ஆண்டு வெளிவந்த திரைப்படமான மெரினாவில் கதாநாயகனாகத் தனது திரையுலக வாழ்வைத் துவங்கினார்.
# சிவகார்த்திகேயன்

## திரைப்படப் பட்டியல்

### நடித்த திரைப்படங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2011 | *முகப்புத்தகம்* | ஜீவா முரளி |  |
| 2012 | *மெரினா* | செந்தில் நாதன் |  |
| 2012 | *3* | குமரன் |  |
| 2012 | *மனம் கொத்திப் பறவை* | கண்ணன் |  |
| 2013 | *கேடி பில்லா கில்லாடி ரங்கா* | பட்டை முருகன் |  |
| 2013 | *எதிர்நீச்சல்* | குஞ்சிதபாதம் என்னும் ஹரீஷ் |  |
| 2013 | *வருத்தபடாத வாலிபர் சங்கம்* | போஸ் பாண்டி |  |
| 2014 | *மான் கராத்தே* | பீட்டர் |  |
| 2015 | *காக்கி சட்டை* | மதிமாறன் |  |
| 2016 | *ரஜினி முருகன்* | ரஜினி முருகன் |  |
| 2016 | *ரெமோ* | SK(சிவகார்த்திகேயன்) & ரெமோ (ரெஜினா மோத்வானி) |  |
| 2017 | *வேலைக்காரன்* | அறிவு |  |
| 2018 | *சீமராஜா* | சீமராஜா, கடம்பவேல் ராஜா |  |
| கனா | நெல்சன் திலீப்குமார் |  |  |
| 2019 | *மிஸ்டர். லோக்கல்* | மனோகர் |  |
| 2019 | ஹீரோ | சக்தி |  |
| 2019 | *நம்ம வீட்டு பிள்ளை* | அரும்பொன் |  |
| 2021 | *டாக்டர்* | டாக்டர் வருண் |  |
| 2022 | டான் | சக்ரவர்த்தி ஜி. |  |
| ப்ரின்ஸ் | அன்பரசன் |  |  |
| 2023 | *மாவீரன்* | சத்யா |  |
| 2024 | *அயலான்* | தமிழ் |  |
| 2024 | *அமரன்* | முகுந்த் வரதராஜன் |  |
| 2025 | *மதராஸி* |  |  |
| 2026 | *பராசக்தி* | } |  |
# சிவகார்த்திகேயன்

## திரைப்படப் பட்டியல்

### பாடிய பாடல்கள்

| ஆண்டு | திரைப்படம் | பாடல் | இசையமைப்பாளர் |  |
| --- | --- | --- | --- | --- |
| 2013 | *வருத்தப்படாத வாலிபர் சங்கம்* | *வருத்தப்படாத வாலிபர் சங்கம்* | டி. இமான் |  |
| 2014 | *மான் கராத்தே* | *ராயபுரம் பீட்டர்* | அனிருத் ரவிச்சந்திரன் |  |
| 2014 | *காக்கி சட்டை* | *ஐயம் சோ கூல்* | அனிருத் ரவிச்சந்திரன் |  |
| 2015 | ரஜினி முருகன் | *ரஜினி முருகன்* | டி. இமான் |  |
| 2015 | *மாப்ள சிங்கம்* | *எதுக்கு மச்சான்* | என். ஆர். ரகுநந்தன் |  |
| 2018 | *கனா* | *வாயாடி பெத்த புள்ள* | டிபி நியான் தாமஸ் |  |
| 2021 | *லிப்ட்* | *என்ன மயிலு* | பிரிட்டோ மைக்கேல் |  |
| 2023 | *மாவீரன்* | *வண்ணாரப்பேட்டையில* | பரத் ஷங்கர் | } |
# விவிலியத் திருமுறை நூல்கள்

**விவிலியத் திருமுறை நூல்கள்** (Canonical Books) எனப்படும் நூல்கள், பொதுவாக அனைத்து கிறிஸ்தவ சபைகளாலும் ஏற்றுக்கொள்ளப்படும் விவிலிய நூல்கள் ஆகும். பழைய ஏற்பாட்டின் 39 நூல்களும், புதிய ஏற்பாட்டின் 27 நூல்களும் திருமுறை நூல்களின் பட்டியலில் இடம்பெறுகின்றன.
# விவிலியத் திருமுறை நூல்கள்

## திருமுறை நூல்கள்

யூதர்களின் எபிரேய விவிலியத்தின் 39 நூல்களும் பழைய ஏற்பாட்டின் **திருமுறை நூல்கள்** என்று அழைக்கப்படுகின்றன. இவற்றின் இறைஏவுதல் பற்றி எந்த கிறிஸ்தவ சபையும் பொதுவாக சந்தேகம் கொள்வதில்லை. இவற்றில் திருச்சட்ட நூல்கள், வரலாற்று நூல்கள், இறைவாக்கு நூல்கள் மற்றும் ஞான நூல்கள் ஆகியவை இடம்பெற்றுள்ளன.  
இவற்றைத் தவிர்த்து, சில பாரம்பரிய திருச்சபையினரால் மட்டும் ஏற்கப்படும் கிரேக்க மரபில் தோன்றிய சில பழைய ஏற்பாட்டு நூல்கள், இணைத் திருமுறை நூல்கள் என்று அழைக்கப்படுகின்றன. கத்தோலிக்க திருச்சபையைப் பொறுத்தவரை ஏழு கிரேக்க மரபு நூல்களும், இரண்டு எபிரேய மரபு நூல்களின் கிரேக்க இணைப்பு பகுதிகளும் இணைத் திருமுறையாக கருதப்படுகின்றன.  
புதிய ஏற்பாட்டைப் பொறுத்த அளவில், தொடக்க காலம் முதலே கத்தோலிக்க திருச்சபையால் ஏற்று அங்கீகரிக்கப்பட்டுள்ள 27 நூல்களும் பொதுவாக அனைத்து சபையினராலும் **திருமுறை நூல்களாக** ஏற்கப்படுகின்றன. இவற்றில் நற்செய்தி நூல்கள், தொடக்க திருச்சபையின் வரலாறு, கிறிஸ்தவ நம்பிக்கை பற்றிய திருமுகங்கள் மற்றும் திருவெளிப்பாடு நூல் ஆகியவை இடம்பெற்றுள்ளன.
# விவிலியத் திருமுறை நூல்கள்

## பழைய ஏற்பாடு

பழைய ஏற்பாட்டின் **திருமுறை நூல்கள்** பின்வருமாறு:
- **ஆகமங்கள்** (அல்லது) **திருச்சட்ட நூல்கள்** (அல்லது) **ஐந்நூல்கள்**:
: ஆதியாகமம் (அ) தொடக்க நூல், யாத்திராகமம் (அ) விடுதலைப் பயணம், லேவியராகமம் (அ) லேவியர், எண்ணாகமம் (அ) எண்ணிக்கை, உபாகமம் (அ) இணைச் சட்டம்
- **வரலாற்று நூல்கள்** (12):
: யோசுவா, நியாயாதிபதிகள் (அ) நீதித் தலைவர்கள், ரூத் (அ) ரூத்து, 1 சாமுவேல், 2 சாமுவேல், 1 இராஜாக்கள் (அ) 1 அரசர்கள், 2 இராஜாக்கள் (அ) 2 அரசர்கள், 1 நாளாகமம் (அ) 1 குறிப்பேடு, 2 நாளாகமம் (அ) 2 குறிப்பேடு, எஸ்ரா, நெகேமியா, எஸ்தர்
- **தீர்க்கதரிசன நூல்கள் (அல்லது) இறைவாக்கு நூல்கள்** (17):
: **பெரிய தீர்க்கதரிசிகள் (அ) இறைவாக்கினர்**: ஏசாயா (அ) எசாயா, எரேமியா, புலம்பல், எசேக்கியேல், தானியேல்
: **சிறிய தீர்க்கதரிசிகள் (அ) இறைவாக்கினர்**: ஓசியா (அ) ஓசேயா, யோவேல், ஆமோஸ், ஒபதியா, யோனா, மீகா (அ) மீக்கா, நாகூம், ஆபகூக் (அ) அபக்கூக்கு, செப்பனியா, ஆகாய், சகரியா (அ) செக்கரியா, மல்கியா (அ) மலாக்கி
- **ஞான நூல்கள்** (5):
: யோபு, சங்கீதம் (அ) திருப்பாடல்கள், நீதிமொழிகள், பிரசங்கி (அ) சபை உரையாளர், உன்னதபாட்டு (அ) இனிமைமிகு பாடல்
# விவிலியத் திருமுறை நூல்கள்

## புதிய ஏற்பாடு

புதிய ஏற்பாட்டின் **திருமுறை நூல்கள்** பின்வருமாறு:
- **சுவிசேஷம் (அல்லது) நற்செய்தி நூல்கள்** (4):
: மத்தேயு எழுதின சுவிசேஷம் (அ) நற்செய்தி, மாற்கு எழுதின சுவிசேஷம் (அ) நற்செய்தி, லூக்கா எழுதிய சுவிசேஷம் (அ) நற்செய்தி, யோவான் எழுதிய சுவிசேஷம் (அ) நற்செய்தி
- **வரலாற்று நூல்**:
: அப்போஸ்தலருடைய நடப்படிகள் (அல்லது) திருத்தூதர் பணிகள்
- **பவுல் நிருபங்கள் (அ) திருமுகங்கள்** (13+1):
: ரோமாபுரியாருக்கு எழுதிய நிருபம் (அ) உரோமயருக்கு எழுதிய திருமுகம், கொரிந்தியருக்கு எழுதிய முதல் நிருபம் (அ) திருமுகம், கொரிந்தியருக்கு எழுதிய இரண்டாம் நிருபம் (அ) திருமுகம், கலாத்தியருக்கு எழுதிய நிருபம் (அ) திருமுகம், எபேசியருக்கு எழுதிய நிருபம் (அ) திருமுகம், பிலிப்பியருக்கு எழுதிய நிருபம் (அ) திருமுகம், கொலோசேயருக்கு எழுதிய நிருபம் (அ) கொலோசையருக்கு எழுதிய திருமுகம், தெசலோனிக்கேயருக்கு எழுதிய முதல் நிருபம் (அ) தெசலோனிக்கருக்கு எழுதிய முதல் திருமுகம், தெசலோனிக்கேயருக்கு எழுதிய இரண்டாம் நிருபம் (அ)தெசலோனிக்கருக்கு எழுதிய இரண்டாம் திருமுகம், தீமோத்தேயுவுக்கு எழுதிய முதல் நிருபம் (அ) திமொத்தேயுவுக்கு எழுதிய முதல் திருமுகம், தீமோத்தேயுவுக்கு எழுதிய இரண்டாம் நிருபம் (அ) திமொத்தேயுவுக்கு எழுதிய இரண்டாம் திருமுகம், தீத்துவுக்கு எழுதிய நிருபம் (அ) திருமுகம், பிலேமோனுக்கு எழுதிய நிருபம் (அ) பிலமோனுக்கு எழுதிய திருமுகம்
:> எபிரெயருக்கு எழுதிய பொதுவான நிருபம் (அ) எபிரேயருக்கு எழுதிய திருமுகம் - தற்கால விவிலிய அறிஞர்களின் கருத்துப்படி, இத்திருமுகம் பவுலால் எழுதப்படவில்லை
- **பொது நிருபங்கள் (அல்லது) திருமுகங்கள்** (7):
: யாக்கோபு எழுதிய நிருபம் (அ) திருமுகம், பேதுரு எழுதிய முதல் நிருபம் (அ) திருமுகம், பேதுரு எழுதிய இரண்டாம் நிருபம் (அ) திருமுகம், யோவான் எழுதிய முதல் நிருபம் (அ) திருமுகம், யோவான் எழுதிய இரண்டாம் நிருபம் (அ) திருமுகம், யோவான் எழுதிய மூன்றாம் (அ) திருமுகம், யூதா எழுதிய நிருபம் (அ) திருமுகம்
- **தரிசன நூல் (அல்லது) காட்சி நூல்**:
: வெளிப்படுத்தின விசேஷம் (அல்லது) திருவெளிப்பாடு
# ஜான் திவி

**ஜான் திவி** (*John Aloysius Thivy*, 1904 - 4 சூன் 1959) மலேசிய இந்திய காங்கிரசின் முதல் தலைவர். ம.இ.கா வரலாற்றில் மறக்க முடியாத மனிதர். மலேசிய இந்தியர்களுக்கு ஓர் அரசியல் கட்சியை உருவாக்கிக் கொடுத்தவர். நேதாஜி சுபாஷ் சந்திர போசின் நம்பிக்கைக்குப் பாத்திரமாகத் திகழ்ந்தவர். மலேசிய இந்தியர்களின் அரசியலில் முன்னோடியாக வாழ்ந்தவர்.  
இந்திய தேசிய இராணுவத்தில் தீவிரமாக ஈடுபட்டு பர்மா முன்னணியில் ஓர் அதிகாரியாகப் பணியாற்றினார். நேதாஜியுடன் இணைந்து பிரித்தானியர்களுக்கு எதிராகச் செயல்பட்டார். 1945 செப்டம்பர் மாதம் சிங்கப்பூர் சாங்கி சிறையில் அடைக்கப்பட்டார். 18 மாதங்கள் சிறைவாசம் அனுபவித்தார். இந்தியா விடுதலை அடைந்த பிறகே அவர் விடுதலையானார். அவர் விடுதலைக்கு இந்தியப் பிரதமர் நேரு முக்கியப் பங்கு வகித்தார்.
# ஜான் திவி

## வாழ்க்கைச் சுருக்கம்

### லூயிஸ் திவ்வியநாதன்

ஜான் திவி 1904 ஆம் ஆண்டு மலேசியா, பேராக், கோலாகங்சாரில் பிறந்தார். அவருடைய முழுப்பெயர் ஜான் அலோசியஸ் திவி. இவருடைய தந்தையாரின் பெயர் லூயிஸ் திவ்வியநாதன். இவர் கோலாகங்சாரில் புகையிலை, சுருட்டுத் தொழில் வியாபரம் செய்து வந்தார்.  
லூயிஸ் திவ்வியநாதனின் மூத்த புதல்வர் ஜான் திவி. தன் தகப்பனாரின் பெயரான திவ்வியநாதன் என்பதைச் சுருக்கி திவி என்று வைத்துக் கொண்டார். கோலாகங்சார் கிளிபோர்ட் ஆங்கிலப் பள்ளியில் தன்னுடைய தொடக்கக் கல்வியைப் பயின்றார்.
# ஜான் திவி

## வாழ்க்கைச் சுருக்கம்

### மகாத்மா காந்தியுடன் சந்திப்பு

பின்னர், தைப்பிங் செயிண்ட் ஜார்ஜ் பள்ளியில் இடைநிலைப் பள்ளியில் தன் கல்வியைத் தொடர்ந்தார். சென்னைப் பல்கலைக்கழகத்தில் சட்டப் படிப்பை மேற்கொண்டார். அதன் பின்னர் லண்டனுக்குச் சென்று சட்டக் கல்வியில் கூடுதல் கவனம் செலுத்தினார்.  
இந்தக் காலகட்டத்தில் தான் இவர் மோகன்தாஸ் காந்தியைச் சந்தித்தார். இந்திய விடுதலை இயக்கத்தில் ஜான் திவிக்கு மிகுந்த ஆர்வம் ஏற்பட்டது.  
மலாயா திரும்பியதும் ஈப்போவில் வழக்கறிஞர் தொழிலைத் தொடங்கினார். கிந்தா இந்தியர் சங்கத்தின் தலைமைப் பொறுப்பை ஏற்ற பின் பொதுப் பணிகளில் தீவிரம் காட்டினார். 1940 ஆம் ஆண்டு வரையில் ஈப்போவில் வழக்கறிஞராகப் பணி புரிந்து வந்தார்.
# ஜான் திவி

## வாழ்க்கைச் சுருக்கம்

### இந்தியா தற்காலிக அரசாங்கத்தில் அமைச்சர் பதவி

நேதாஜி சுபாஷ் சந்திர போஸ் மலாயாவுக்கு வந்த போது அவருடன் நெருங்கிப் பழகும் வாய்ப்பு கிடைத்தது. அந்தப் பழக்கத்தின் மூலமாக நேதாஜியின் அன்பையும் ஆதரவையும் பெற்றார். பிரித்தானியாருக்கு எதிராக இயங்கிய இந்திய தேசிய இராணுவத்தில் சேர்ந்தார். நேதாஜியின் நம்பிக்கைக்கு உரியவராக வாழ்ந்தார்.  
1943 அக்டோபர் 21 ஆம் தேதி சிங்கப்பூரில் சுதந்திர இந்தியா தற்காலிக அரசாங்கம் நேதாஜியினால் அமைக்கப்பட்டது. அந்த அரசாங்கத்தின் அமைச்சரவையில் ஜான் திவி இடம் பெற்றார். அதன் பின்னர் தன்னுடைய வழக்கறிஞர் தொழிலை முழுமையாக மேற்கொள்ளாமல் சமூக, அரசியல், பொதுப் பணிகளில் ஈடுபடத் தொடங்கினார். இந்திய விடுதலைப் போராட்டப் பணிகளிலும் நேதாஜிக்கு ஆதரவாகச் செயல்பட்டார்.  
இந்தக் காலகட்டத்தில் மலாயா, சிங்கப்பூர் இந்தியர்களிடையே அதிக செல்வாக்கு உள்ளவர்களாக நேதாஜி, ராஜ் பிகாரி போஸ், ஜான் திவி ஆகியோர் விளங்கினர். 1945 ஆகஸ்டு 21-இல் சிங்கப்பூரிலும் மலாயாவிலும் சப்பானியர்கள் சரணடைந்தனர். அவர்களுடைய ஆட்சி ஒரு முடிவுக்கு வந்தது. இந்திய தேசிய இராணுவத்தின் நடவடிக்கைகளும் நிலைகுத்திப் போயின. அதற்கு முன்னர், ஆகஸ்டு 18-இல் சிங்கப்பூரில் இருந்து டோக்கியோ செல்லும் வழியில் நிகழ்ந்த விமான விபத்தில் விடுதலை வீரர் நேதாஜி மரணம் அடைந்தார்.
# ஜான் திவி

## வாழ்க்கைச் சுருக்கம்

### சிங்கை சாங்கியில் சிறைவாசம்

அந்த விபத்திற்குப் பின்னர், தலைவர் இல்லாத நிலையில் இந்திய தேசிய இராணுவம் முடங்கிப் போனது. இந்திய தேசிய இராணுவத்தில் முக்கிய பொறுப்புகளை வகித்த இந்திய அதிகாரிகளைப் பிரித்தானிய இராணுவம் கைது செய்து அவர்களை சிங்கப்பூர் சாங்கிச் சிறைச்சாலையில் அடைத்து வைத்தது. இந்தியா சுதந்திரம் அடைந்த பிறகுதான் ஜான் திவி விடுதலை செய்யப்பட்டார்..  
ஜான் திவியின் விடுதலையில் இந்தியப் பிரதமர் நேருவின் நேரடியான தொடர்பு இருந்தது. நேதாஜி வளர்த்துவிட்ட தேசப் பற்று ஜான் திவியின் உடலில் கொழுந்து விட்டு எரிந்தது. இந்தியாவுக்குச் சுதந்திரம் கிடைத்தவுடன் மலாயாவுக்கும் சுதந்திரம் கிடைக்க வேண்டும் என்கிற அவசியத்தை ஜான் திவி உணர்ந்தார்.
# ஜான் திவி

## ம.இ.கா தோற்றம்

### மலாயா இந்தியர்களுக்கு தேசிய அரசியல் அமைப்பு

மலாயாவுக்கு சுதந்திரம் கிடைக்க தன் நண்பர்களுடன் சேர்ந்து போராடுவது என்று ஜான் திவி முடிவு செய்தார். ஆகவே, மலாயா இந்தியர்களுக்கு தேசிய அளவில் ஓர் அரசியல் அமைப்பு இருக்க வேண்டும் என்பதை உணர்ந்தார். அதன் விளைவாக 1946 ஆம் ஆண்டு ஆகஸ்டு மாதம் 3, 4, 5 ஆம் தேதிகளில் கோலாலம்பூரில் நடைபெற்ற அகில மலாயா இந்தியர்கள் மாநாடு நடைபெற்றது.  
அந்த மாநாட்டில் மலாயா இந்தியர் காங்கிரஸ் தோற்றம் கண்டது. மலேசியாவில் ம.இ.கா உருவாவதற்கு இந்திய தேசிய இராணுவத் தொண்டர்களே முக்கியப் பங்கு வகித்தனர். அவர்களின் உத்வேகத்தினால் தான் மலேசிய இந்தியர்களுக்கு என்று ஒரு தனி அரசியல் கட்சி உருவானது.  
இந்தச் சமயத்தில் மலாய்க்காரர்களுக்கு இந்தியர்களின் மலாயா நாட்டு விசுவாசத்தின் மீது சந்தேகம் ஏற்பட்டது. மலாயா இந்தியர்கள் முழு விசுவாசத்துடன் நாட்டின் விடுதலைக்காகப் போராடுவார்கள் என்று ஜான் திவி உறுதி அளித்தார்.
# ஜான் திவி

## ம.இ.கா தோற்றம்

### ஜான் திவியின் முதல் பேருரை

நேதாஜியின் தலைமைத்துவத்தின் கீழ் இயங்கிய இந்தியச் சுதந்திரக் கழகம், இந்திய தேசிய இராணுவம் போன்ற இயக்கங்களுடன் தீவிரமான தொடர்புகளைக் கொண்டிருந்த மலேசிய இந்தியவாதிகளே ம.இ.காவின் முதல் நிர்வாகக் குழுவில் பொறுப்புகளை வகித்தனர்.  
ஜான் திவி ம.இ.கா தலைவர் பொறுப்பை ஏற்று முதல் பேருரை ஆற்றும் போது நேதாஜியை நினைவு கூறும் வகையில் அவருடைய உரை மிகச் சிறப்பாக அமைந்திருந்தது.
# ஜான் திவி

## ம.இ.கா தோற்றம்

### இந்திய அரசாங்கம் வழங்கிய பதவி

ம.இ.கா தோற்றம் கண்ட மறு ஆண்டான 1947-இல் அதன் முதல் பேராளர் மாநாடு ஜான் திவியின் தலைமையிலேயே நடைபெற்றது. அதே ஆண்டு ஜூலை மாதம் இந்திய அரசாங்கம் அவரை மலாயா, சிங்கப்பூர் நாடுகளின் பிரதிநிதியாக நியமனம் செய்தது. அந்தப் பதவி ஒரு தூதர் அந்தஸ்தைக் கொண்டதாகும். அந்தப் புதிய பொறுப்பை ஏற்க ஜான் திவி முதலில் தயக்கம் காட்டினார்.  
இருப்பினும் ஜான் திவியின் நலன்களில் அக்கறை கொண்ட நண்பர்கள் சிலர் அந்தப் பதவியை ஏற்றுக் கொள்ளுமாறு வேண்டிக் கொண்டனர். பல எதிர்பார்ப்புகளுக்கு இடையே 1947 ஆகஸ்டு மாதம் 3-இல் இந்திய அரசாங்கத்தின் பிரதிநிதியாக ஜான் திவி பொறுப்பேற்றார். மலாயா, சிங்கப்பூர் நாடுகளின் இந்திய அரசாங்கப் பிரதிநிதியானதும் ம.இ.கா தலைவர் பதவியில் இருந்து விலக வேண்டிய கட்டாய நிலைமையும் ஏற்பட்டது.
# ஜான் திவி

## ம.இ.கா தோற்றம்

### இந்திய அரசாங்கத்தின் அமைச்சர் தகுதிக்கு உயர்வு

இந்தக் கட்டத்தில் ஜான் திவி இந்தியாவின் அரசாங்கப் பிரதிநிதியாக ஹாங்காங், வடபோர்னியோ, சரவாக், புருணை போன்ற நாடுகளுக்கும் பொறுப்பு வகித்தார். 1950-இல் மொரிசியஸ் நாட்டிற்கு இந்தியாவின் அரசாங்க ஆணையராக அனுப்பப்பட்டார். 1952-இல் நெதர்லாந்து நாட்டின் இந்தியத் தூதராக நியமிக்கப்பட்டார்.  
1953-இல் இந்திய அரசாங்கத்தின் அமைச்சர் தகுதிக்கு உயர்த்தப்பட்டு, சிரியா நாட்டிற்கு இந்தியத் தூதராக அனுப்பப்பட்டார். 1955-இல் இத்தாலி நாட்டின் தூதராகப் பொறுப்பேற்றார். ஜான் திவி 1959 ஜூன் மாதம் 4 ஆம் தேதி இயற்கை எய்தினார்.
# கோசைன் (முக்கோணவியல்)

கணிதத்தில் **கோசைன்** (*cosine*) சார்பு என்பது ஒரு கோணத்தின் சார்பாகும். கோணங்களின் சார்புகளாக அமையும் ஆறு முக்கோணவியல் சார்புகளில் இது இரண்டாவது சார்பாக வரிசைப்படுத்தப்படுகிறது. ஒரு செங்கோண முக்கோணத்தில், ஒரு கோணத்தின் கோசைன் மதிப்பு, அக்கோணத்தின் அடுத்துள்ள பக்கத்திற்கும் செம்பக்கத்திற்குமுள்ள விகிதமாகும். ஓரலகு வட்டம், சாய்வு, முடிவிலாத்தொடர் முதலியவை வாயிலாகவும் மற்றும் வகைக்கெழுச் சமன்பாடுகளின் தீர்வாகவும் கோசைன் சார்பை வரையறுக்கலாம்.
# கோசைன் (முக்கோணவியல்)

## செங்கோண முக்கோணத்தில் வரையறை

வடிவொத்த முக்கோணங்களின் ஒத்தபக்கங்களின் விகிதங்கள் சமமாக இருக்கும் என்ற உண்மையிலிருந்து, ஒரு முக்கோணத்தின் பக்க நீளங்களுக்கும் கோண அளவுகளுக்கும் தொடர்பு இருக்கும் என்ற கருத்து அறியப்படுகிறது. இரு செங்கோண முக்கோணங்களில் ஒன்றின் செம்பக்கம் மற்றதன் செம்பக்க நீளத்தைப் போல இருமடங்கு எனில் மற்ற பக்கங்களும் அவ்வாறே அமையும். இந்த பக்க விகிதங்களைத்தான் முக்கோணவியல் சார்புகள் தருகின்றன.  
ஒரு செங்கோண முக்கோணத்தின் கோணம் *A* -ன் முக்கோணவியல் சார்புகளை வரையறுக்க அம்முக்கோணத்தின் பக்கங்களைப் பின்வருமாறு அழைக்கலாம்:  
- *செம்பக்கம்* (அல்லது கர்ணம்) (*hypotenuse*):  
செங்கோணத்திற்கு எதிர்ப்பக்கம். இதன் அளவு &nbsp;**h**. ஒரு செங்கோண முக்கோணத்தில் செம்பக்கந்தான் மூன்று பக்கங்களிலும் நீளமானது.  
- *எதிர்ப்பக்கம்* (*opposite*):  
நாம் எடுத்துக்கொண்ட கோணம் *A* -க்கு எதிரில் அமையும் பக்கம். இதன் நீளம் &nbsp;**a**.  
- *அடுத்துள்ள பக்கம்* (*adjacent*):  
செங்கோணம் மற்றும் நாம் எடுத்துக்கொண்ட கோணம் இரண்டிற்கும் ( *A* மற்றும் *C*) பொதுவான பக்கம். இதன் நீளம் &nbsp;**b**.  
**கோசைன் சார்பு**:
:<math>\cos \alpha = \frac {\textrm{adjacent}} {\textrm{hypotenuse}} = \frac {b} {h}.</math>  
செங்கோண முக்கோணத்தின் ஒரு கோணத்தின் கோசைன் மதிப்பு, அக்கோணத்தின் அடுத்துள்ள பக்கம் மற்றும் செம்பக்கத்தின் விகிதமாகும்.  
எடுத்துக்கொள்ளப்படும் கோணத்தின் நிரப்புக்கோணத்தின் சைன் மதிப்பிற்குச் சமமாக அமைவதால் கோசைன்(கோ-சைன்) என்று பெயர்பெற்றுள்ளது..  
*A* கோணத்தைக் கொண்ட அனைத்து செங்கோண முக்கோணங்களிலும் இவ்விகிதத்தின் மதிப்பு ஒரே மதிப்புடையதாய் அமையும். அச்செங்கோண முக்கோணங்கள் எல்லாம் வடிவொத்த முக்கோணங்கள் என்பதால் அவற்றின் பக்க அளவுகள் வெவ்வேறாக இருந்தாலும் அவற்றின் அவ்வேறுபாடு இவ்விகிதத்தின் மதிப்பைப் பாதிப்பதில்லை.
# கோசைன் (முக்கோணவியல்)

## வரையறை- சாய்வு வாயிலாக

செங்கோண முக்கோணங்களின் மூலம் வரையறுப்பது போல ஒரு கிடைமட்டக்கோட்டுடன் தொடர்புடைய ஒரு கோட்டுத்துண்டின் *எழுச்சி* (rise), *ஓட்டம்*(run), சாய்வு ஆகியவற்றின் மூலமாகவும் முக்கோணவியல் சார்புகளை வரையறுக்கலாம்.  
எடுத்துக்கொள்ளப்பட்ட கோட்டுத்துண்டின் நீளம் 1 அலகு என்க. அக்கோட்டுத்துண்டு ஒரு குறிப்பிட்ட கிடைமட்டக்கோட்டுடன் உருவாக்கும் கோணம் *A* என்க. இக்கோணத்தின்:  
- கோசைன் மதிப்பு, கோட்டுத்துண்டின் கிடைமட்டமான ஓட்டத்தின் அளவுக்குச் சமம்.
:cosA = ஓட்டம்  
கோட்டுத்துண்டின் நீளம் சாய்வின் மதிப்பை பாதிப்பதில்லை. ஆனால் எழுச்சி மற்றும் ஓட்டத்தின் மதிப்புகள் கோட்டுத்துண்டின் நீளத்தைச் சார்ந்துள்ளன. கோட்டுத்துண்டின் நீளம் 1 அலகாக இல்லையென்றால் குறிப்பிட கோணத்தில், அக்கோட்டுத்துண்டின்  
- ஓட்டத்தைக் காண அக்கோணத்தின் கோசைன் மதிப்பை கோட்டுத்துண்டின் நீளத்தால் பெருக்கிக் கொள்ள வேண்டும்.  
எடுத்துக்காட்டாக:  
கோட்டுத்துண்டின் நீளம் 5 அலகுகள் எனில் 7° கோணத்தில் அக்கோட்டுத்துண்டின்:  
ஓட்டம் = 5&nbsp;cos(7°)
# கோசைன் (முக்கோணவியல்)

## வரையறை- ஓரலகு வட்டம் வாயிலாக

ஆறு முக்கோணவியல் சார்புகளையும் ஓரலகு வட்டத்தைக் கொண்டு வரையறுக்கலாம். ஓரலகு வட்டம் என்பது ஆதிப்புள்ளியை மையமாகவும் ஆரம் 1 அலகும் கொண்ட வட்டமாகும். நடைமுறைக் கணக்கீடுகளுக்கு ஓரலகு வட்டத்தின் மூலமான வரையறை அவ்வளவாகப் பொருந்தாவிடினும், (0, π/2 ) -ல் அமையும் கோணங்களுக்கு மற்றுமல்லாது அனைத்து மெய்யளவு கோணங்களுக்கும் பொருத்தமாக அமையும்.  
*x*-அச்சின் நேர்மப் பகுதியோடு, ஆதிப்புள்ளியில் *θ* கோணம் உண்டாக்கும் ஒரு கோடு ஓரலகு வட்டத்தை சந்திக்கிறது என்க. அந்த சந்திக்கும் புள்ளியின் *x*- மற்றும் *y*-அச்சுதூரங்கள் முறையே cos&nbsp;*θ* மற்றும் sin&nbsp;*θ* -க்குச் சமம். செங்கோண முக்கோண முறை வரையறைப்படியும் இதை உணரலாம். வெட்டும் புள்ளியின் அச்சுதூரங்கள்: (x, y) என்க. ஓரலகு வட்டத்தின் ஆரம் செங்கோண முக்கோணத்தின் செம்பக்கம். எனவே செம்பக்கத்தின் அளவு 1 அலகு.  
<math>\cos\theta\ = \frac{x}{1} = x \,</math>
# கோசைன் (முக்கோணவியல்)

## முடிவிலாத் தொடரின் வாயிலாக

டெயிலரின் விரிவுக் கோட்பாட்டைப் பயன்படுத்திப் பின்வரும் முற்றொருமையை, எல்லா மெய்யெண்கள் *x* -க்கும் உண்மையெனக் காட்டலாம்.  
:<math>
\begin{align}
\cos x & = 1 - \frac{x^2}{2!} + \frac{x^4}{4!} - \frac{x^6}{6!} + \cdots \\
& = \sum_{n=0}^\infty \frac{(-1)^n x^{2n}}{(2n)!}.
\end{align}
</math>
# கோசைன் (முக்கோணவியல்)

## வகைக்கெழுச் சமன்பாட்டின் வாயிலாக

கோசைன் சார்பு பின்வரும் வகைக்கெழுச் சமன்பாட்டை நிறைவு செய்யும் தீர்வாக அமையும்:  
: <math>y'' = -y.\,</math>  
- <math>\scriptstyle \( y'(0), y(0) \) = (0, 1)\,</math>என்ற ஆரம்ப நிபந்தனையை நிறைவு செய்யும் தனித்த தீர்வு கோசைன் சார்பு.
# கோசைன் (முக்கோணவியல்)

## முற்றொருமைகள்

<math>\theta</math> -ன் அனைத்து மதிப்புகளுக்கும் பின்வரும் முற்றொருமைகள் மெய்யாகும்:  
- <math>
\begin{align}
\cos \theta & = \sin \(\frac{\pi}{2} - \theta \) \\
& = \frac{1}{\sec \theta}
\end{align}
</math>
- ஏனைய ஐந்து முக்கோணவியல் சார்புகளின் வாயிலாக:  
<math> \cos \theta \!</math>  
: = <math>\pm\sqrt{1 - \sin^2\theta}\! </math>  
: = <math>\pm\frac{1}{\sqrt{1 + \tan^2 \theta}}\! </math>  
: = <math>\pm\frac{\sqrt{\csc^2 \theta - 1}}{\csc \theta}\! </math>  
: = <math> \frac{1}{\sec \theta}\! </math>  
: = <math>\pm\frac{\cot \theta}{\sqrt{1 + \cot^2 \theta}}\! </math>
# கோசைன் (முக்கோணவியல்)

## முற்றொருமைகள்

### தலைகீழி

கோசைன் சார்பின் தலைகீழிச் சார்பு சீக்கெண்ட் சார்பு.  
cos(*A*) -ன் தலைகீழி sec(*A*):  
:<math>\sec A = \frac {1}{\cos A} = \frac {\textrm{hypotenuse}} {\textrm{adjacent}} = \frac {h} {b}. </math>
# கோசைன் (முக்கோணவியல்)

## நேர்மாறு

.]]  
கோசைன் சார்பின் நேர்மாறுச் சார்பு:  
: arccos அல்லது (cos).  
:<math>\theta = \arccos \( \frac{\text{adjacent}}{\text{hypotenuse}} \) = \cos^{-1} \( \frac {b} {h} \).</math>  
k ஏதாவதொரு முழு எண் எனில்:  
:<math>\cos(y) = x \ \Leftrightarrow\ y = \arccos(x) + 2k\pi \text{ or } y = 2\pi - \arccos(x) + 2k\pi</math>  
மேலும்:  
:<math>\cos(\arccos x) = x\!</math>.
# கோசைன் (முக்கோணவியல்)

## காற்பகுதிகள் தொடர்பான பண்புகள்

கார்ட்டீசியன் தளத்தில் நான்கு காற்பகுதிகளிலும் கோசைன் சார்பு அமையும் விதத்தைப் பின்வரும் அட்டவணை தருகிறது.
| காற்பகுதி | பாகை | ரேடியன் | மதிப்பு | குறி | ஓரியல்புத் தன்மை |  |
| --- | --- | --- | --- | --- | --- | --- |
| முதல் காற்பகுதி | <math>0^\circ<x<90^\circ</math> | <math>0<x< \pi/2 </math> | <math>0<\cos x<1</math> | <math>+</math> | குறையும் சார்பு |  |
| இரண்டாம் காற்பகுதி | <math>90^\circ<x<180^\circ</math> | <math>\pi/2<x<\pi</math> | <math>-1<\cos x<0</math> | <math>-</math> | குறையும் சார்பு |  |
| மூன்றாம் காற்பகுதி | <math>180^\circ<x<270^\circ</math> | <math>\pi<x<3\pi/2</math> | <math>-1<\cos x<0</math> | <math>-</math> | கூடும் சார்பு |  |
| நான்காம் காற்பகுதி | <math>270^\circ<x<360^\circ</math> | <math>3\pi/2<x<2\pi</math> | <math>0<\cos x<1</math> | <math>+</math> | கூடும் சார்பு | } |  
காற்பகுதிகளுக்கு இடைப்பட்ட புள்ளிகளில், k ஒரு முழு எண்.  
| பாகை | ரேடியன்
0 ≤ *x* &lt; 2π | ரேடியன் | cos *x* | புள்ளி வகை |  |
| --- | --- | --- | --- | --- | --- |
| <math>0^\circ</math> | 0 | <math>2 \pi k</math> | 1 | பெரும மதிப்பு |  |
| <math>90^\circ</math> | <math>\pi/2</math> | <math>2 \pi k + \pi/2 </math> | 0 | cos *x* = 0, சமன்பாட்டின் மூலம், வளைவுமாற்றுப் புள்ளி |  |
| <math>180^\circ</math> | <math>\pi</math> | <math>2 \pi k - \pi</math> | -1 | சிறும மதிப்பு |  |
| <math>270^\circ</math> | <math>3\pi/2</math> | <math>2 \pi k - \pi/2 </math> | 0 | cos *x* = 0, சமன்பாட்டின் மூலம், வளைவுமாற்றுப் புள்ளி | } |  
அட்டவணையில் இல்லாத கோணங்களுக்கு கோசைன் சார்பு, 360° (2π rad) அளவு கால முறைமை கொண்டது என்ற கூற்றினைப் பயன்படுத்தி காணலாம்:  
<math>\cos(\alpha + 360^\circ) = \cos(\alpha)</math>,  
அல்லது  
<math>\cos(\alpha + 180^\circ) = -\cos(\alpha)</math> -ஐப் பயன்படுத்தலாம்.  
மேலும்  
<math>\cos(180^\circ-\alpha) = -\cos(\alpha)</math>
# கோசைன் (முக்கோணவியல்)

## நுண்கணிதம்

கோசைன் சார்பு:  
:<math> f(x) = \cos x \,</math>  
நுண்கணிதத்தில் இச்சார்பின்:  
- வகைக்கெழு:  
:<math> f'(x) = -\sin x \,</math>  
- தொகையீடு:  
: <math>\int f(x)\,dx = \sin x + C </math>  
*C*, தொகையீட்டு மாறிலி.
# இந்திய நிதி ஆணையம்

**இந்திய நிதி ஆணையம்** (*Finance Commission of India*) 1951ஆம் ஆண்டு இந்திய அரசியலமைப்புச் சட்டத்தின் பகுதி XII (12) இல் *280ஆம் பிரிவின்படி* குடியரசுத் தலைவரால் நிறுவப்பட்டது. நடுவண் அரசுக்கும் மாநில அரசுகளுக்கும் இடையேயான நிதிப் பகிர்தலை வரையறுக்க இந்த அமைப்பு உருவாக்கப்பட்டது. 1951ஆம் ஆண்டின் நிதி ஆணையச் சட்டம் இவ்வமைப்பின் உறுப்பினர்களின் தகுதிகள், நியமித்தல் வரன்முறை,பதவிக்காலம் மற்றும் அதிகாரங்களை வரையறுத்துள்ளது. அரசியலமைப்பின்படி ஒரு தலைவரையும் நான்கு உறுப்பினர்களையும் கொண்ட நிதி ஆணையம் ஐந்தாண்டுகளுக்கு ஒருமுறை அமைக்கப்பட வேண்டும். இந்தியப் பொருளாதாரத்தின் முன்னேற்றம் மற்றும் மாறுதல்களுக்கேற்ப பல்வேறு நிதி ஆணையங்களின் பரிந்துரைகளும் பெரிதும் வேறுபட்டுள்ளன. இதுவரை பதின்மூன்று நிதி ஆணையங்கள் தங்கள் பரிந்துரைகளைக் கொடுத்துள்ளன.
# இந்திய நிதி ஆணையம்

## 14 வது நிதி ஆணையம்

- இந்திய அரசு ஜனவரி 2, 2013 அன்று 14 வது நிதி ஆணையத்தை அமைத்தது. இந்த ஆணையம் 2015 - 2020 வரை செயல்படும்.
- தலைவர் - யாக வேணுகோபால் ரெட்டி (Y.V.ரெட்டி), முன்னாள் ஆளுநர், இந்திய மைய வங்கி
- உறுப்பினர்கள் - சுஷ்மா நாத், முன்னாள் நிதி செயலாளர்; ம.கோவிந்த ராவ் , இயக்குநர் , தேசிய பொது நிதி மற்றும் கொள்கைக்கான நிறுவனம்; சுதிப்டோ முன்டல்,முன்னாள் செயல் இயக்குநர், புள்ளியியல் நிறுவனம்.
# இந்திய நிதி ஆணையம்

## நிதி ஆணையங்கள் ஒதுக்கீடுகள் 1 முதல் 15வரை
| Tripura | 0.27 | 0.26 | 0.269 | 0.303 | 0.378 | 0.487 | 0.511 | 0.642 | 0.708 |  |  |  |  |  |  |
| Uttarakhand | 1.12 | 1.052 | 1.118 |  |  |  |  |  |  |  |  |  |  |  |  |
| Union Teritory/PEPSU | 0.75 | 1 | 3 | 2.5 |  |  |  |  |  |  |  |  |  |  |  |
| Madhya Bharat | 1.75 | } |  |  |  |  |  |  |  |  |  |  |  |  |  |  
- *Centre State Financial Relations in India and Finance Commission* by *Sansar Singh Janjua*